CELEX: 62011TN0415
Language: lt
Date: 2011-08-01 00:00:00
Title: Byla T-415/11: 2011 m. rugpjūčio 1 d. pareikštas ieškinys byloje Hartmann prieš VRDT (Nutriskin Protection Complex)

8.10.2011   
            
            
               LT
            
            
               Europos Sąjungos oficialusis leidinys
            
            
               C 298/21
            
         2011 m. rugpjūčio 1 d. pareikštas ieškinys byloje Hartmann prieš VRDT (Nutriskin Protection Complex)
   
   (Byla T-415/11)
   2011/C 298/38
   Proceso kalba: vokiečių
   
      Šalys
   
   
      Ieškovė: Paul Hartmann AG (Heidenheimas prie Brenco, Vokietija), atstovaujama advokatės N. Aicher
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. gegužės 26 d. VRDT pirmosios apeliacinės tarybos sprendimą byloje R 1524/2010-1,
            
         
               —
            
            
               priteisti iš atsakovės bylinėjimosi išlaidas, įskaitant išlaidas, patirtas per apeliacinę procedūrą VRDT.
            
         
      Ieškinio pagrindai ir pagrindiniai argumentai
   
   
      Bendrijos prekių ženklas, su kuriuo susijęs ieškinys: žodinis prekių ženklas „Nutriskin Protection Complex“ 3 ir 5 klasių prekėms — paraiška Nr. 8 995 086
   
      Eksperto sprendimas: atmesti paraišką
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento Nr. 207/2009 7 straipsnio 1 dalies b ir c punktų pažeidimas, nes Bendrijos prekių ženklas „Nutriskin Protection Complex“ 3 ir 5 klasės prekių atžvilgiu nėra apibūdinančio pobūdžio ir turi skiriamąjį požymį, turint omenyje, kad, pirma, elementas „Nutriskin“ dėl neįprastos kombinacijos sukuria tokį junginį, kuris tiesiogiai nesukelia jokio apibūdinančio įspūdžio, ir, antra, kad atsakovė, pripažindama, jog prekių ženklas neturi skiriamojo pobūdžio, rėmėsi prašomo įregistruoti prekių ženklo apibūdinančia reikšme.